Hertha Wambacher

Hertha Wambacher, nada en  Viena o 9 de marzo de 1903 e finada na mesma cidade o 25 de abril de 1950,  foi unha física austríaca. Foi nomeada ao Premio Nobel de Física en 1950, xunto con Marietta Blau, de Erwin Schrödinger . 

 Traxectoria 
Hertha estudou química e despois física na Universidade de Viena. A súa tese dirixiuna Marietta Blau, con quen Wambacher continuou colaborando pouco despois de doutorarse en 1932. A súa cooperación levou a un método fiable de identificación e detección de partículas ionizantes. Polo seu traballo con Marietta, ambos recibiron o Premio Lieben da Academia de Ciencias de Viena en 1937. As dúas publicaron varios artigos nese campo.

Tamén en 1937, Blau e Wambacher descubriron xuntas "estrelas en desintegración" en placas fotográficas que foran expostas á radiación cósmica a unha altitude de 2300 metros sobre o nivel do mar. Estas "estrelas" eran os patróns de traxectoria de partículas das reaccións nucleares  das partículas de raios cósmicos cos núcleos da emulsión fotográfica.

Despois de que Marietta tivese que abandonar Austria en 1939 co avance do nazismo, Hertha continuou traballando na identificación de partículas das reaccións nucleares dos raios cósmicos con emulsión. Con este traballo, obtivo o seu certificado de docente en 1940, dando clases na Universidade de Viena. En 1945, por ser do Partido Nazi desde 1934, Hertha foi retirada do profesorado da universidade e detida en Rusia.  Dise que regresou a Austria en 1946. A pesar do seu cancro, continuou traballando en Viena nun laboratorio.

 Notas 

Categoría:Nados en Viena
Categoría:Alumnos da Universidade de Viena
Categoría:Físicos de Austria
Categoría:Profesores da Universidade de Columbia
Categoría:Finados en 1950
Categoría:Nados en 1903